Onde vos cuento la mio vida
#000000
Presentación en Mieres de ¡Volved las manos al bable! La llingua asturiana nel franquismu
#000001
El xueves vamos presentar ¡Volved las manos al bable! La llingua asturiana nel franquis, en Mieres. Falaremos de dalgunes persones de Mieres que salen pel trabayu, como Julián Burgos o Luis Aurelio Álvarez.
#000002
Presentación en Madrid de «¡Volved las manos al bable! La llingua aturiana nel franquismu»
#000003
Inaciu Galán y González (Xixón, 1986), doctor pola Universidá d’Uviéu con una tesis sobre la llingua asturiana nel franquismu, ye, amás de profesor d’asturianu en secundaria, un periodista con gran dedicación a la divulgación cultural y llingüística, con cuasi 20 años de trayeutoria en tou tipu de medios de comunicación, nos que desendolcó munchos papeles, dende la redaición y la presentación a la direición. La so formación académica inclúi amás una diplomatura en turismu y un máster en xestión cultural, ámbitos dende los que tamién tien producío material d’investigación y normalización de calter llingüísticu. La so obra lliteraria, como autor y traductor, toca estremaos xéneros y camina al par de la so obra académica, bayurosa y espardida en monografíes, volúmenes coleutivos y n’artículos de revistes científiques.Lisardo Lombardía Yenes (Llaviana, 1955), médicu de formación y primer oficiu, desenvuelve, dende fai cuatro décades, una de les carreres más importantes nel ámbitu de la xestión cultural asturiana, llevando la dignificación de la llingua como norte. Ye cofundador del coleutivu etnográficu Belenos que, ente otres munches aiciones, edita la prestixosa revista Asturies, memoria encesa d’un país. Al traviés del sellu Fonoastur dio abellugu discográficu a dalgunes de les carreres musicales más relevantes de la escena folc asturiana. Primero como delegáu d’Asturies y depués como direutor, el so papel nel Festival Intercélticu de Lorient completa una figura que recibe les máximes distinciones: medaya de plata del Principáu d’Asturies en 2015 y “Chevalier de l’Ordre des Arts et des Lettres” de la República Francesa en 2021.
#000007
L’ALLA dará acoyida a los nuevos Académicos el vienres 6 de mayu, dientro del actu solemne del 43 Día de les Lletres Asturianes.
#000008
Pero estes 3 muyeres tuvieron na primer Academia de la llingua asturiana en 1919. Cuéntolo, xunto a otres anuncies nel artículu «Novedaes sobre la Real Academia Asturiana de Artes y Letras de 1919», en Lletres Asturianes, que puedes lleer equí.
#000011
Esta hestoria de la presencia de la muyer na Academia Asturiana sigue mui presente cuando se consigue recuperar la institución tres les dictadures, en 1980.
#000012
El Conseyu Rexonal d’Asturies, muérganu preautonómicu, aprueba la puesta en marcha de l’Academia de la Llingua Asturiana y noma a 6 miembros, con paridá (de xuru que nun buscada, pero asina foi), trés homes y trés muyeres.
#000013
El 25 de mayu del 2001, y hasta 2017, vamos tener a la primer muyer presidenta d’una academia d’una llingua, a lo menos nel estáu español, probablemente n’Europa, Ana María González Cano. El 31 de xunetu d’esi mesmu añu sumaríase n’otra academia Ascensió Figueres, primer presidenta de l’Acadèmia Valencia de la Llengua.
#000014
Estrena de «Asturies 81:21, la hora de l’autonomía» en RPA
#000015
Dempués de dellos meses de trabayu, yá vos puedo cuntar que d’equí n’ocho díes, estrenamos programa en RPA. Un espaciu nel que vamos facer balance del periodu d’autonomía d’#Asturies, que fixo yá cuarenta años, ente 1981 y 2021.
#000016
Asturies 81:21, la hora de l’autonomía ye un programa radiofónicu presentáu pol periodista Inaciu Galán y pensáu pa conocenos meyor como pueblu y facer balance del periodu d’autonomía asturiana de yá cuarenta años, ente 1981 y 2021. Un percorríu en forma d’entrevistes y pieces documentales pel nacimientu y la hestoria de l’autonomía asturiana, colos sos protagonistes y los momentos clave que tresformaron Asturies, falando de los cambios producíos, l’asunción de competencies nueves, la puesta en marcha de servicios, el papel de los diferentes presidentes, les crisis económiques y polítiques, etc. Una hora selmanal pa reflexonar y mirar hacia’l futuru d’Asturies.
#000017
Preséntase’l llibru “Entaína a escribir” n’Uviéu
#000018
Esti domingu, 20 de febreru, a les 12.00 hores, va presentase nel Muséu Arqueolóxicu d’Asturies (Uviéu) el llibru Entaína a escribir, qu’axunta los testos premiaos nes seis ediciones d’esti concursu de microrrellatos improvisaos pa la xente mozo.
#000019
⏰ Esti xueves 17 de febreru voi compartir un ratín col alumnáu del IES Cangas del Narcea pa falar de la hestoria de la llingua asturiana aprovechando pa celebrar el Día Internacional de la Llingua Materna.
#000024
«Uviéu abierto» acueye la presentación de «La curuxa Catuxa», d’Inaciu Galán y Vero Suari
#000025
L’actu ta empobináu a neños y neñes y ye d’asistencia llibre. Va cuntar cola presencia de los autores, asina como del actor Pedro Durán, como presentador del actu. El llibru edítalu la Conseyería con Impronta Ediciones y tien detrás un proyectu más ampliu col que los autores quieren normalizar l’usu del asturianu al traviés de la figura de Catuxa.
#000027
Autor del primer diccionariu billingüe asturianu-inglés/inglés-asturianu, asoleyó tamién un llibru pa la reciella «Nel, el coríu que nun sabía nalar», trés poemarios «Tierra podre» (Camelot, 2016), «Patria en pallabres menores» (BaxAmar, 2018) y «Nes ruines de la nueche y les hores» (Trabe, 2018); y un volume cola so narrativa «Cartes nel horru (y delles hestories más)» (Cuatro Gotes Ediciones, 2019), presentáu dende casa neste selmanes.
#000030
El so llabor nel ámbitu lliterariu llevólu a fundar y dirixir a lo llargo de más d’una década la revista Formientu, dedicada a autores mozos. En 2018 fundó Cuatro Gotes Producciones, dende la que llevó alantre proyectos como la plataforma de youtubers n’asturianu PlayPresta, que foi premiu Gava 2019 a la meyor anovación tecnolóxica nel campu audiovisual, o’l programa Mundu Sidreru (TPA), ente otros.
#000031
Raquel Lagartos ye la ilustradora que-y pon cara a la curuxa.
#000032
Ye ilustradora y autora de cómic. Titulada n’Ilustración pola Escuela d’Arte d’Uviéu yllicenciada en Matemátiques, trabayó en proyectos cola Factoría Cultural d’Avilés, la editorialAnaya o’l Ministeriu de Cultura. Participó n’esposiciones individuales y colectives, y los sos trabayos fueron espuestos en llugares como’l Festival de Cine de Sitges, la Cité Internationale de la Bande Dessinée o la Biblioteca Nacional. En 2018 formó parte del grupu de ilustradoras escoyíes para la residencia artística de Angulema, Francia, dientro del proyectu européu de cooperación internacional Womrts.
#000033
¡Volved las manos al bable! La llingua asturiana nel franquismu
#000035
Edición: PrimeraPáxines: 544Fecha de publicación: 01/10/2020Tamañu: 14 x 21,5 cmIdioma: Asturianu
#000037
La llingua asturiana nel franquismu foi’l trabayu col qu’Inaciu Galán se doctoró pola Universidá d’Uviéu. Nél l’autor preséntanos los discursos y les práctiques que, coles contradicciones y llimitaciones correspondientes, desenvolvíen autoridaes y instituciones del réxime respecto del idioma asturianu, a lo qu’amiesta tamién un análisis –con bien de testimonios– de les actuaciones represives na escuela mesmo que de les polémiques mediátiques que teníen como oxetu bien certificar la muerte de la llingua autóctona bien apostar por iniciatives qu’ayudaran a revitalizar l’usu del asturianu. Dientro d’eses iniciatives destaca’l llabor d’asociaciones como Amigos del Bable o Conceyu Bable, que tamién son oxetu d’estudiu nesta obra.
#000038
Esti sábadu 4 de setiembre voi participar nun actu del ciclu entamáu pol Ministeriu de Cultura en llibreríes del tol estáu pa xenerar diálogu ente escritores nes distintes llingües d’España. L’actu va consistir nun alcuentru tituláu “Conversa transfronteriza”, cola poeta y narradora en gallegu, Emma Pedreira, en Clarión Libraría de Carballo (A Coruña).
#000041
Nel actu, Emma Pedreira y yo vamos falar de lliteratura gallega y asturiana, procesos creativos y la de la nuesa obra. Dambos tenemos en común el compromisu col usu de les nueses llingües propies, el gallegu y l’asturianu, respectivamente, asina como escribir tanto poesía como narrativa.
#000042
L’actu va entamar a les 20 hores d’esti sábadu 4 de setiembre y l’asistencia requier acutar plaza enantes nel corréu librariaclarion@hotmail.co
#000043
== Nota biográfica de los autores ==
#000044
En 2019 ganó’l Premiu Jules Verne de lliteratura infantil con Os corpos invisibles. Esti llibru foi consideráu como’l meyor llibru xuvenil del añu pola revista electrónica Fervenzas Literarias y ganó el premiu al meyor trabayu xuvenil nos Premios da Gala do Llibro Galego, 2020. La so obra recibió munchos otros premios como l’Eusebio Lorenzo Baleirón de 1999 por Grimorio.El conxuntu de la so estensa obra ta compuesta d’ensayos, llibros de poesíes y narrativa.
#000046
Autor del primer diccionariu billingüe asturianu-inglés/inglés-asturianu, asoleyó tamién un llibru pa la reciella «Nel, el coríu que nun sabía nalar», trés poemarios «Tierra podre» (2016), «Patria en pallabres menores» (2018) y «Nes ruines de la nueche y les hores» (2018); y un volume cola so narrativa «Cartes nel horru (y delles hestories más)» (Cuatro Gotes Ediciones, 2020). Ta implicáu en numberoses iniciatives en defensa y promoción de la llingua asturiana, como la ONG Iniciativa pol Asturianu, de la que foi fundador y presidente, o la plataforma de youtubers n’asturianu PlayPresta, ente otres.
#000048